
ROMÂNIA
JUDEȚUL TIMIȘ
CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

 Nr. SC2023-5200/28.02.2023
RAPORT DE SPECIALITATE

privind aprobarea organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024
Având în vedere Referatul de aprobare nr.SC2023-5200/28.02.2023 al Primarului Municipiului Timişoara și Proiectul de hotărâre privind aprobarea organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024;

Facem următoarele precizări:

Potrivit art.19, alin (4) şi art.61, alin.(1) și alin.(2) din Legea educației naționale nr.1/2011, actualizată;

”Art. 19 alin. 4 Pentru asigurarea accesului egal la educație și formare profesională, autoritățile administrației publice locale, în baza avizului conform al inspectoratelor școlare, aprobă organizarea, funcționarea și, după caz, dizolvarea unor structuri de învățământ, fără personalitate juridică - ca părți ale unei unități de învățământ cu personalitate juridică - și subordonate aceluiași ordonator principal de credite, în condițiile legii.’’

„Art. 61 alin. 1 Rețeaua școlară este formată din totalitatea:
a) unităților de învățământ acreditate, respectiv autorizate să funcționeze provizoriu;
b) unităților de învățământ preuniversitar, înființate în structura universităților de stat;
c) furnizorilor de educație autorizați să funcționeze provizoriu.
(2) Rețeaua școlară a unităților de învățământ de stat și particular preuniversitar se organizează de către autoritățile administrației publice locale, cu avizul conform al inspectoratelor școlare. Pentru învățământul special liceal și special postliceal, rețeaua școlară se organizează de către consiliul județean, respectiv de către consiliile locale ale sectoarelor municipiului București, cu consultarea partenerilor sociali și cu avizul conform al Ministerului Educației”.

Prin Ordinul nr. 6217/09.11.2022 al Ministerului Educației a fost aprobată Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024

La art. 26 alin. 1, 2 și 3 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024, aprobată prin Ordinul nr. 6217/09.11.2022 al Ministerului Educației se prevede:
(1) Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau a consiliului judeţean, cu avizul conform al inspectoratului şcolar/Ministerului Educaţiei.
(2) Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean, prin care este organizată reţeaua şcolară.
(3) Organizarea reţelei şcolare se realizează, în ordine, cu respectarea următoarelor etape:

a) realizarea proiectului de reţea şcolară de către autoritatea administraţiei publice locale/consiliul judeţean;
b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean, către inspectoratul şcolar/Ministerul Educaţiei, cu solicitarea de emitere a avizului conform, potrivit prevederilor legale;
c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
d) aprobarea, prin hotărâre a consiliului local sau, după caz, a consiliului judeţean, a reţelei şcolare, pe baza avizului conform al inspectoratului şcolar/Ministerului Educaţiei.

Prin HCL nr 622/15.12.2022 a fost aprobat proiectul organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara pentru anul şcolar 2023-2024, care a fost transmisă Inspectoratului Şcolar Judeţean Timiş însoțită de solicitarea de emitere a Avizului conform pentru organizarea şi funcţionarea reţelei şcolare a unităţilor de învaţământ preuniversitar de stat şi privat din Municipiul Timişoara, pentru anul şcolar 2023-2024.
Inspectoratul Şcolar Judeţean Timiş a transmis Avizul conform nr. 21642/21.12.2022, înregistrat la Municipiul Timişoara sub nr. SC2022- 032539/27.12.2022, pentru unităţile de învăţământ preuniversitar de stat şi particular, în vederea organizării şi funcţionării reţelei şcolare de pe raza Municipiului Timişoara, pentru anul şcolar 2023-2024 cu menținerea structuri propusă în proiectul de reţea şcolară pentru anul 2023 -2024, aprobat prin HCL nr. 622/15.12.2022 astfel: 

- Anexa nr. 1a - Reţeaua şcolară a unităţilor de învăţământ preuniversitar de stat acreditat de pe raza Municipiului Timişoara pentru anul 2023 -2024;
- Anexa nr. 1b - Reţeaua şcolară a unităţilor de învăţământ preuniversitar de stat autorizat  de pe raza Municipiului Timişoara pentru anul 2023 -2024;
- Anexa nr. 2 – Reţeaua şcolară a unităţilor de învăţământ preuniversitar particular autorizat și acreditat de pe raza Municipiului Timişoara pentru anul 2023 -2024;
-Anexa nr. 3 - Rețeaua unităţilor de învăţământ pentru activităţi extraşcolare, centrele de excelenţă şi cluburile sportive şcolare din Municipiul Timişoara, transmisă de ISJ Timiș în conformitate cu prevederile potrivit art. 28 alin. 3) din Metodologia aprobată prin Ordinul nr. 6217/09.11.2022 al Ministerului Educaţiei.
În aceste condiții se impune supunerea spre aprobare Consiliului Local, a proiectului de hotărâre privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2023-2024.


Față de cele expuse mai sus, apreciem că proiectul de hotărâre privind aprobarea organizării și funcționării rețelei școlare a unităților de învățământ preuniversitar de stat și particular de pe raza Municipiului Timișoara, pentru anul școlar 2023-2024, îndeplinește condițiile pentru a fi supus dezbaterii și aprobării Consiliului Local al Municipiului Timișoara.

